b'\n_START_ARTICLE_\nFotoelektriskais efekts\n_START_PARAGRAPH_\nFotoelektriskais efekts jeb fotoefekts ir elektromagn\xc4\x93tisk\xc4\x81 starojuma izrais\xc4\xabta elektriska par\xc4\x81d\xc4\xabba. Iz\xc5\xa1\xc4\xb7ir \xc4\x81r\xc4\x93jo un iek\xc5\xa1\xc4\x93jo fotoelektrisko efektu.\n_START_SECTION_\n\xc4\x80r\xc4\x93jais fotoelektriskais efekts\n_START_PARAGRAPH_\n\xc4\x80r\xc4\x93jais fotoelektriskais efekts ir elektronu emisija no met\xc4\x81la vai t\xc4\x81 savienojumu virsmas, ko izraisa elektromagn\xc4\x93tisk\xc4\x81 starojuma kvanti. B\xc5\xabt\xc4\xabb\xc4\x81 t\xc4\x81 ir elektronu izrau\xc5\xa1anu no vielas, kas atrodas ciet\xc4\x81 vai \xc5\xa1\xc4\xb7idr\xc4\x81 agreg\xc4\x81tst\xc4\x81vokl\xc4\xab, ja vielu apstaro ar elektromagn\xc4\x93tisko starojumu (elektronu izrau\xc5\xa1anu gaismas iedarb\xc4\xabb\xc4\x81 no atsevi\xc5\xa1\xc4\xb7iem atomiem vai molekul\xc4\x81m, kad viela atrodas g\xc4\x81zveida st\xc4\x81vokl\xc4\xab, sauc par fotojoniz\xc4\x81ciju)._NEWLINE_Pirmoreiz \xc4\x81r\xc4\x93jo fotoefektu 1887. gad\xc4\x81 nov\xc4\x93roja v\xc4\x81cu fizi\xc4\xb7is Heinrihs Hercs. Vi\xc5\x86\xc5\xa1 iev\xc4\x93roja, ka elektrodus apgaismojot ar elektrisk\xc4\x81 loka starojumu, dzirkstele starp tiem p\xc4\x81rlec, past\xc4\x81vot maz\xc4\x81kam spriegumam. Ja novieto starp loku un elektrodu dzirkste\xc4\xbcspraugu stikla pl\xc4\x81ksn\xc4\xabti, efekts nav nov\xc4\x93rojams, t\xc4\x81tad efektu rada elektrisk\xc4\x81 loka ultravioletais starojums, ko stikls aiztur.\n_START_SECTION_\nIek\xc5\xa1\xc4\x93jais fotoelektriskais efekts\n_START_PARAGRAPH_\nIek\xc5\xa1\xc4\x93jais fotoelektriskais efekts ir elektrovad\xc4\xabtsp\xc4\x93jas palielin\xc4\x81\xc5\xa1an\xc4\x81s, apstarojot met\xc4\x81lus ar elektromagn\xc4\x93tisko starojumu. T\xc4\x81d\xc4\x81 gad\xc4\xabjum\xc4\x81 elektroni starojuma iedarb\xc4\xabb\xc4\x81 zaud\xc4\x93 tikai saiti ar "saviem" atomiem un molekul\xc4\x81m. \xc5\xa0o par\xc4\x81d\xc4\xabbu 1873. gad\xc4\x81 atkl\xc4\x81ja amerik\xc4\x81\xc5\x86u fizi\xc4\xb7is Villobijs Smits.'